Byggðaráði Dalabyggðar barst á dögunum tölvupóstur frá héraðsdýralækninum , Sigurbjörgu Ó. Bergsdóttur , þar sem hún bendir á að lausaganga geita eigi sér stað í Dölum , en hún sé bönnuð . Samkvæmt heimildum Skessuhorns eru það einkum geitur frá einum bæ sem leika lausum hala , utan þess svæðis sem þær eiga að vera . Er það nokkuð athyglisvert í ljósi þess að geitur eru ekki stór hópur á Íslandi . Hluti geitastofnsins er svo lítill á Íslandi að á sumum bæjum er verið að sporna við því að þær deyi út . Því minnast tíðindamenn blaðsins þess ekki að hafa áður sé kvartað yfir lausagöngu geita á Íslandi .